cyanic-selkie/wikianc huggingface dataset:
Livvinkarjala
Verbit
Livvin verbin pääluokat ovat aktiivi ja passiivi. Verbeillä on joko vokaali- tai sekä vokaali- että konsonanttivartalo ja ne taipuvat luvussa, persoonassa ja tempuksessa. Aikamuotoja ovat preesens (kandoa ’kantaa’), imperfekti (kandoi ’kantoi’), perfekti (on kandannuh ’on kantanut’) ja pluskvamperfekti (oli kandannuh ’oli kantanut’). Livvin tapaluokat ovat indikatiivi, konditionaali, potentiaali ja imperatiivi.
Persoona- ja aikamuodot
Oheiseen taulukkoon on taivutettu verbi syvvä ’syödä’ eri persoona- ja aikamuodoissa. Aktiivilauseessa monikon kolmannen persoonan verbimuoto on samanmuotoinen kuin passiivi: hyö syötih ’he söivät’; syötih ’syötiin’.
Refleksiivitaivutus
Refleksiiviverbit ovat verbejä, jotka ilmaisevat toiminnan kohdistuvan lauseen subjektiin. Livvissä refleksiiviverbin infinitiivin tunnus on -kseh.
Preesensin refleksiivitaivutus sanasta pestäkseh ’peseytyä’:
Yleiset prosodiset piirteet
Livvissä sanan pääpaino on aina sanan ensimmäisellä tavulla. Tavut voivat olla lyhyitä (CV) tai pitkiä (VC, CVC, CVV, CVVV). Äänteistä on erotettavissa kaksi kvantiteettia eli pituutta, lyhyt ja pitkä.
Vokaalit ja vokaalisointu
Livvin vokaalijärjestelmään kuuluvat yksittäisvokaalisina aineksina takavokaalit /ɑ o u/ ja etuvokaalit /e i y æ ø/.
Vokaaleista vain /i u y/ voivat esiintyä pitkinä, sillä muut pitkät vokaaliäänteet ovat diftongiutuneet. Poikkeuksen muodostavat uudehkot lainasanat, joissa pitkinä voivat esiintyä myös /ɑ e o/. Diftongiutumisen seurauksena livvissä onkin moniääntiöitä viljalti enemmän kuin esimerkiksi suomen yleiskielessä: väljenevät diftongit ovat ua, iä, uo, yö, ie ja suppenevat ai, au, äy, oi, ou, öy, ui, eu, ey, äi, iu, iy, öi, yi, ei, kun taas triftongeja ovat uau, iäy, uou, yöy, ieu, iey.
Pääsääntöisesti livvinkarjalassa vallitsee vokaalisointu, eli yhdessä sanassa voi olla vain joko etu- tai takavokaaleja. Etuvokaaleja ovat /y æ ø/, takavokaaleja /u ɑ o/. Muutoin etuvokaaliset /i/ ja /e/ ovat astevaihtelun suhteen neutraaleja. Poikkeuksen vokaalisointuun muodostavat sanat, joissa on liitepartikkeli -häi, -bo, -go tai elatiivin tai ablatiivin sijapääte -späi, -lpäi. Partikkelit eivät mukaudu sanan vokaalisointuun, eivätkä ne muuta etistä sanaa takaiseksi eikä päinvastoin.
Konsonantit
Suomesta ja virosta poiketen livvin konsonantistoon kuuluvat /s/:n lisäksi sibilantit /z ʃ ʒ/ sekä affrikaatat /tʃ dʒ/, jotka ovat syntyneet venäjän vaikutuksesta. Kuten yleensäkin karjalassa ja myös vepsässä, livvin /h/ on tavallisesti soinniton ja lujahälyinen.
Venäjän tavoin useimmilla konsonanteilla on myös liudentunut variantti, mutta useimmiten kyse on allofoniasta. Toisin sanoen liudennuksen aiheuttaa äänneympäristö: etuvokaalien edellä konsonantit liudentuvat aina, joskin liudennuksen aste vaihtelee. Erityisen vahva liudennus on silloin, kun seuraava vokaali on /e/ tai /i/. Joskus liudennus on kuitenkin fonemaattista, kuten esimerkiksi sanaparissa villu ’villa’ ja vil’l’u ’vilja’.
Astevaihtelu
Useimpien itämerensuomalaisten kielten tavoin livvissäkin esiintyy radikaalia paradigmaattista astevaihtelua eli sanansisäisten konsonanttien vaihtelua. Vepsäläisen substraatin vuoksi astevaihtelu on kuitenkin niukempaa kuin varsinaiskarjalassa.
Konsonanttien astevaihtelua on kahta lajia: kvantitatiivista eli määrällistä ja kvalitatiivista eli laadullista. Kvantitatiivisessa astevaihtelussa kaksoiskonsonantti lyhentyy tietyssä äänneympäristössä, kvalitatiivisessa yksittäiskonsonantti tai konsonanttiyhtymä muuttuu toiseksi.
Kvantitatiivinen astevaihtelu:
Kvalitatiivinen astevaihtelu:
Sanasto
Livvin uusia sanoja on saatu ja saadaan kolmella tapaa: joko muodostamalla uusia sanoja johtamalla tai yhdistämällä niitä jo olemassa olevista sanoista tai lainaamalla niitä muista kielistä.
Johdokset
Johtamisessa kantasanaan, useimmiten substantiiviin tai verbiin, lisätään pääte, jolloin saadaan uusi sana. Nominikantaiset substantiivijohdokset Pyöli jakaa yleisnimiin (esim. liha + -s > lihas), paikkoihin tai niihin kuulumisiin (esim. kylä + -lAine > kyläläine), kollektiivisanoihin (esim. sieni + -žikkO > sienižikkö), deminutiiveihin (esim. suo + -hUt > suohut) ja määrää ilmaiseviin (esim. kobru + -lline > kobralline ’kourallinen’). Verbikantaiset substantiivijohdokset puolestaan ilmaisevat tekijää (esim. kazvua + -tti > kazvatti) tai tekemistä (esim. myvvä + -ndU > myöndy ’myynti’).
Sekä nomineista että verbeistä voidaan johtaa myös adjektiiveja eli laatusanoja. Adjektiiveja on neljää lajia: laatua korostavat (esim. vägi + -vU > vägevy), karitiiviset (esim. mieli + -tOi > mieletöi), laadun määrää ilmaisevat (esim. sangei + -ččAine > sangieččaine ’lihavahko’) sekä hellittelyadjektiivit (esim. čoma + -ine > čomaine).
Yhdyssanat
Pyöli erottaa kaksi erilaista yhdyssanatyyppiä, yhdyssubstantiivit ja yhdysadjektiivit. Yhdyssubstantiiveja on seitsemää eri lajia määritesanan sijamuodon mukaan. Määritesanalle mahdollisia sijamuotoja ovat nominatiivi (havvu+meččy), genetiivi (poččin+poigu), inessiivi (linnas+eläi ’kaupunkilainen’), illatiivi (hengih+jiändy), adessiivi (iänel+itkii) sekä harvinaisemmat elatiivi (vieros+eruoju ’kirkosta eroava’) ja allatiivi (merile+lähtii). Yhdysadjektiivissa määriteosa voi olla substantiivi, adjektiivi tai numeraali, joka on nominatiivissa tai genetiivissä: kuldukassu, hyväntahtoine, kolmekieline.
Lainasanat
Livvin vanhimmat lainasanat ovat balttilaisia (esim. heiny ’heinä’, kaglu ’kaula’, tytär), germaanisia (esim. lammas, kagru ’kaura’, hukku ’susi’) ja slaavilaisia (esim. žiäli ’sääli’, riähky ’synti’, luzikku ’lusikka’).
Näytteitä
Ote Juhani Ahon novellin Kosteikko, kukkula, saari... (1891) livvinnöksestä Ljudmila Markianovan teoksessa Opastummo karjalakse: Lugemistu aiguzile (2006) (oikeinkirjoitusta nykyaikaistettu):
Live Seventy-Nine
Hawkwind vuonna 1979
Sopimus Charisma Recordsin kanssa oli päättynyt ja yhtye lähti kiertueelle vuoden 1979 loppupuolella ilman levytyssopimusta. Kiertueen konsertteja nauhoitettiin ja kun bändi huomasi niiden potentiaalin, se tarjosi miksatun konserttinauhan Bronze-yhtiölle. Yhtiössä innostuttiin nauhasta ja Hawkwind sai levytyssopimuksen. Bronze-yhtiölle levytti myös tuolloin suosionsa huipulla ollut, entisen Hawkwind-basistin Lemmy Kilmisterin Motörhead jota, kuten Hawkwindiakin, manageroi Douglas Smith.
Albumin sisältö
Musiikillisesti albumi ja yhtyeen live-soitanta ei jatkanut Hawklordsin new wave-suuntausta, vaan yhtye otti askeleen kohti raskaampaa hard rock-ilmaisua. Albumi sisältää niin tuolloin uutta kuin vanhaakin materiaalia ja se poikkeaa tavanomaisesta live-albumi-perinteestä olematta tupla-albumi. Vokaalit albumilla hoitaa Dave Brock, lukuun ottamatta "Lighthouse"-kappaletta jonka Tim Blake laulaa.
Avauskappale "Shot Down In The Night" on Hawklordsin entisen kosketinsoittajan Steve Swindellsin kappale, jonka hän sävelsi vuonna 1979 juuri ennen eroaan yhtyeestä. Hawkwind halusi pitää kappaleen ja myös Swindells levytti oman version siitä. Kummankin versio julkaistiin singleinä ja molemmissa soittavat Simon King ja Huw Lloyd Langton. Hawkwindin versio (editoitu tältä live-albumilta) nousi Brittein singlelistalla sijalle 59. .
"Motorway City" on myös tuolloin ennenjulkaisematon kappale, jonka studioversio löytyy vuoden 1980 Levitation-albumilta ja "Spirit Of The Age" on albumin ainoa kappale ns. Calvertin aikakaudelta (1976-1979). Tunnelmallisempi "Lighthouse" on alun perin Tim Blaken soololevyltä New Jerusalem.
Perinteisempiä Hawkwind-kappaleita albumilla edustavat "Brainstorm", "Master Of The Universe" ja "Silver Machine", joka päättyy noin minuutin jälkeen räjähdys-efektiin. Dave Brock oli aina vihannut soittaa tätä hänen mielestään "ikävystyttävää hittisingleä " ja päätti "tappaa" sen räjähdyksellä. Toisaalta levyn julkaisun aikoihin albumin normaali mitta oli noin 40-45 minuuttia ja kappale kokonaisena olisi nostanut levyn kestoa yli 50:een minuuttiin.
Albumi mediassa ja CD-julkaisut
Levyn julkaisun aikaan vallitsi Isossa-Britanniassa NWOBHM-buumi (New Wave Of British Heavy Metal) ja Hawkwindin uusi, heavympi tyyli puri yleisöön. Levy nousi Britannian top 20:neen sijalle 15. ja myös singlenä julkaistu "Shot Down In The Night" nousi singlelistoille, ja Hawkwind sai uutta nostetta uralleen.
Live Seventy Ninen on julkaissut CD:llä muun muassa Castle Communications ja Griffin Records ja remasteroituna sen ovat julkaisseet Essential ja Atomhenge. Samalta kiertueelta julkaisi vuonna 1999 Voiceprint albumin Complete '79 - Collectors Series Volume 1, joka sisältää enemmän kappaleita, mutta on myös äänentasoltaan heikkolaatuisempi.
Lorentz Johan Göös
Lorentz Johan Göös, myös Giös (27. kesäkuuta 1710 Tenhola – 5. kesäkuuta 1774) oli eversti ja Pohjanmaan läänin maaherra.
Göösin vanhemmat olivat ratsumestari Carl Gustaf Giös till Prästkulla ja Sophia Elisabet Klingsport ja puoliso vuodesta 1757 kreivitär Johanna Charlotta Posse (1729-1810). Perheen paettua sotaa Ruotsiin Göös astui vapaaehtoisena henkivartiokaartin palvelukseen 1727 ja yleni siellä kapteeniksi 1747. Syksyllä 1757 hän sai everstiluutnantin viran Pohjanmaan jalkaväkirykmentistä, mutta hänet siirrettiin kuitenkin Uplantin rykmenttiin. Everstiksi 1762 ylennetty Göös sai komentoonsa Porin läänin jalkaväkirykmentin, mutta jo 23. maaliskuuta 1763 hänestä tuli Pohjanmaan maaherra. Göösiä pidettiin tarmokkaana virkamiehenä, joka vaikutti muun muassa läänin talouselämän voimakkaaseen kehittymiseen 1700-luvun jälkipuoliskolla. Hän edisti isojakoa, harrasti soiden kuivatusta ja säännösteli tervan polttoa. Hänen maaherrakautenaan Pohjanmaan kaupungit saivat ulkomaankauppaoikeudet. Göös omisti useita säterikartanoita ja tiluksia Tehnolan Prästkullan lisäksi, jota hän ryhtyi uudistamaan mallitilaksi. Hänet kohotettiin vapaaherralliseen säätyyn 1771, mutta hän ei koskaan kirjoittautunut ritarihuoneeseen vapaaherrana. Kuollessaan lyhyen sairauden jälkeen kesäkuussa 1774 Göös jätti jälkeensä yli 100 000 hopeataalerin omaisuuden eli kuului Suomen rikkaimpiin henkilöihin.
Dedino (järvi)
Dedino on järvi Luoteis-Venäjällä Pihkovan alueen Sebežin piirissä.
Maantietoa
Järvi on 1,8 kilometriä pitkä, 0,48 kilometriä leveä ja sen pinta-ala on 54 hehtaaria. Järven itäpuolella sijaitsee järven nimeä kantava taajama Dedino, jonka peltomaita sijaitsee sekä järven itäpuolella että länsipuolella. Dedinoon tulee maantie Sebežista, josta tie jatkuu Valko-Venäjälle.
Luontoarvoja
Järven rannat on viljelty rantaan asti ja itärannoilla on ihmisasutuksen aiheuttamia vaikutuksia luontoon. Järven kalakanta on kohtalaisen monipuolinen. Siinä elää ainakin hauki, ahven, karppi, suutari, ruutana, pasuri, säyne, made ja mutakala, sekä joitakin Rutilus-suvun kalalajeja. Rapua ei ole tavattu vuoden 1969 jälkeen.
Vesistösuhteita
Dedino sijaitsee Issan valuma-alueella. Issa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Dedinoon laskee muutama lyhyt pelto-oja, mutta sen laskuoja on Issan latvauoma. Se on alussa pieni oja, mutta se kasvaa metsätaipaleen aikana puroksi.
HMS Beaver (F93)
HMS Beaver (viirinumero F93) oli Britannian kuninkaallisen laivaston tyypin 22 fregatti.
Valmistus
Alus tilattiin luokan toisessa tilauserässä Yarrow Shipbuildersilta, missä köli laskettiin 20. kesäkuuta 1980. Se laskettiin vesille 8. toukokuuta 1982 ja aloitti maaliskuussa 1984 valmistajan koeajot. Alus luovutettiin 18. heinäkuuta Portsmouthissa laivastolle ensimmäisenä päällikkönään J. Lang. Alus liitettiin 2. fregattilaivueeseen vastaanottotesteihin, jotka saatiin päätökseen 13. joulukuuta 1984 aluksen saapuessa Gibraltarille. Se siirrettiin telakalle koeajoissa havaittujen puutteiden korjaamiseksi ja valmisteltiin viralliseen palvelukseenottoon. Alus otettiin palvelukseen 13. joulukuuta 1984 Devonportissa.
Palvelus
Palvelukseenoton jälkeen alus jatkoi koeajoja muun muassa Spitheadissä, jossa aluksen lähistöllä räjäytettiin neljä vedenalaista panosta. Räjähdyksillä testattiin eri järjestelmien sietokykyä. Miehistön koulutus ja erilaiset kokeet jatkuivat aluksen osallistuessa heinäkuussa Portlandissa ja elokuussa Plymouthissa vietettyihin laivastopäiviin.
Alus osallistui ensimmäiseen sotaharjoitukseen Autumn Train 85:een itäisellä Atlantilla lokakuussa lentotukialusten HMS Invinciblen ja HMS Illustriousin sekä niitä suojanneiden hävittäjien ja fregattien kanssa.
Vuoden 1986 alussa Beaver liitettiin perustettavaan 9. fregattilaivueeseen lippulaivaksi, jolloin sen päälliköstä Langista tuli myös laivueenkomentaja. Aluksen piti osallistua huhtikuussa alkavaan ja vuoden lopussa päättyvään Global 86 -harjoitukseen Tyynellämerellä ja Intian valtamerellä. Alus lähti huhtikuussa Illustriousin, hävittäjä HMS Manchesterin ja fregatti HMS Amazonin sekä niiden tukena olleiden RFA Olmedan, RFA Fort Grangen ja RFA Bayleafin kanssa harjoitukseen, mutta kaksi vuorokautta myöhemmin harjoitukseen osallistuminen peruutettiin lentotukialuksen palatessa tulipalon aiheuttamien vaurioiden vuoksi Portsmouthiin.
Osasto lähti 14. huhtikuuta uudelleen matkaan Beaverin ollessa kontra-amiraali Robin Hoggin lippulaiva. Osasto vieraili Venezuelassa ennen Panaman kanavan läpäisyä. Osasto jakaantui kahtia ja Beaver vieraili Acapulcossa ja San Diegossa loppujen jatkaessa Vancouveriin. Osasto kokoontui RIMPAC 86 -harjoitukseen, johon osallistui runsaasti aluksia muun muassa Yhdysvalloista ja Japanin laivastoista.
Harjoituksen jälkeen osasto lepäsi Havaijilla, jossa Beaver erkani muusta osastosta vieraillen Pusanissa Etelä-Koreassa. Muu osasto vieraili saman aikaisesti Shanghaissa. Heinäkuun lopulla osasto kokoontui Hongkongissa ennen elokuista vierailua Singaporeen, jossa osasto kohtasi Illustriousin.
Pilvilinna joka romahti
Pilvilinna joka romahti on Stieg Larssonin kolmannen Millennium-romaanin filmatisointi, jonka on ohjannut Daniel Alfredson. Vuonna 2009 valmistuneessa elokuvassa palkkamurhaaja metsästää tietokonenero Lisbeth Salanderia. Keskeinen jännite liittyy siihen, puhdistuuko Lisbethin maine toimittaja Mikael Blomkvistin avulla. Elokuva jatkuu suoraan siitä, mihin sarjan edellinen osa Tyttö joka leikki tulella päättyi.
Juoni
Salander ja Zalatšenko ovat sairaalassa. Salander on vaikeasti loukkaantunut ja saanut luodista mm. kallovamman, hänet pidätetään kolmesta murhasta. Hänet leikataan ja hän alkaa toipua.
Blomkvist ylipuhuu sisarensa, asianajaja Annika Gianninin ottamaan Salanderin tapauksen. Pian tämän jälkeen ylimielisen ja tottelemattoman Zalatšenkon ampuu sairaalassa salaperäisen Osaston iäkäs jäsen, joka yrittää tappaa myös Salanderin. Giannini onnistuu telkeämään oven, ja kuolemansairas tappaja ampuu itsensä käytävällä. Lisbeth hymyilee onnellisena kuullessaan että Zalatšenko on kuollut. Osasto on ollut salainen yksikkö Turvallisuuspoliisin SÄPO:n sisällä.
Koska Salander ei luota viranomaisiin, hän kieltäytyy ensin yhteistyöstä asianajaja Gianninin kanssa ja luottaa sen sijaan hakkeriyhteisönsä ystäviin. He auttavat Blomkvistia selvittämään Osaston salaliiton koko laajuuden. Blomkvist aikoo julkaista Millenniumin erikoisnumeron Salanderista, jolloin hänestä tulisi Osaston mielenkiinnon kohde. Salander suostuu vihdoin kirjoittamaan tarkan kuvauksen seksuaalisesta hyväksikäytöstä, johon asianajaja Bjurman hänet alisti. Niedermann yrittää ampua Lisbethin sairaalan ikkunan lävitse.
Turvallisuuspoliisin erikoisjoukko tekee iskun Osaston tiloihin ja sen toiminta lakkautetaan. Ratkaisevana todisteena Giannini näyttää oikeussalissa Salanderin filmitallennuksen raiskauksesta. Oikeuden jäsenet ovat kauhuissaan iljettävästä filmistä, eivätkä pysty katsomaan sitä kokonaan. Hakkeriystävä Plague saa selville, että Teleborianin kannettava tietokone on täynnä lapsipornoa. Teleborian pidätetään suoraan oikeudenkäyntisalista. Oikeudenkäynti päättyy ja Salander vapautetaan.
Sen jälkeen kun Salander on solminut taas yhteyden Miriam Wuhun, asianajaja Giannini ilmoittaa, että Salander on perinyt isältään omaisuutta mm. teollisuuskiinteistön. Salander määrää myymään kaiken ja lahjoittamaan rahat hyväntekeväisyyteen. Salander menee käymään hylätyssä tehtaassa Norrtäljessa. Siellä hänen kimppuunsa hyökkää Niedermann, joka on ollut piilossa heidän viimeinen yhteenottonsa jälkeen. Hän onnistuu vangitsemaan Niedermannin sisälle tehtaaseen.
Salander ilmoittaa moottoripyöräjengiläisille, joista Niedermann oli jo tappanut useita, mistä Niedermann löytyy. Hän soittaa sen jälkeen poliisille ja ilmoittaa sekä moottoripyöräjengin että Niedermannin olinpaikan. Lisbeth hymyilee iloisena kun moottoripyöräjengi ryntää sisään tehdasrakennukseen. Samana iltana Blomkvist tulee Salanderin asunnolle, kertoo että Niedermann on kuollut ja moottoripyöräjengi pidätetty. Kun Blomkvist on poistumassa, Lisbeth kiittää häntä ja lupaa olla jatkossa yhteydessä.
Vastaanotto
Tv-Nytissä neljä kriitikkoa antoi elokuvalle tähtiä keskiarvolla 2,3.
Turun Sanomien Tapani Maskula kirjoitti elokuvan todistavan Ruotsin elokuvaa vaivaavaa ilmiötä, jossa mitkä tahansa aiheet ”turpoavat omahyväiseksi rusinapullaksi vakuuttaessaan kansankodin huolehtivan kovia kokeneista lapsistaan”. Hänestä elokuva ei tahdo käynnistyä, kun se joutuu löytämään tietään edellisosan Tyttö joka leikki tulella väkivaltaisesta huipennuksesta eteenpäin. ”Mitä enemmän koukeroiseen kertomukseen ilmaantuu lisää inhottavia roolihahmoja, sitä vähemmän katsoja uskoo käsikirjoittajan tyrkyttämiin taustamotiiveihin. Synkkiä salaisuuksia penkovan Lisbethin törmääminen pelkästään sovinistisiin ja pahoihin psykopaattisetiin alkaa lopulta tuntua puisevalta vitsiltä.”
Filmgoer-sivuston Nanna Yli-Hukka sanoi pohjana olevaa romaania kirjasarjan vaativimmaksi teokseksi monine sivujuonteineen, joita on siivottu elokuvasta paljon pois. Häntä häiritsi monien henkilöhahmojen yhtäkkinen ilmaantuminen ilman taustatarinaa: ”Elokuvan seuraaminen on paikka paikoin hankalaa, varsinkin jos kirjasarja ja aikaisemmat filmatisoinnit eivät ole tuttuja.”
Matthew Webb
thumb|[[Vanity Fair (brittiläinen lehti)|Vanity Fair -lehden karikatyyrikuva Matthew Webbistä vuodelta 1875.]] Matthew Webb (19. tammikuuta 1848 Dawley, Englanti – 2. heinäkuuta 1883 Niagara Falls, Yhdysvallat) oli brittiläinen merikapteeni, joka tuli tunnetuksi ensimmäisenä Englannin kanaalin uimalla ylittäneenä henkilönä. Webb voitti toukokuussa 1879 Englannin uintimestaruuden.
Kanaalin ylitys
Webbin ensimmäinen yritys Englannin kanaalin ylittämiseksi tapahtui 12. elokuuta 1875. Epäsuotuisten sääolojen vuoksi yritys keskeytyi, kun hän oli uinut seitsemän tuntia.
Seuraavalla yrityksellä 24. elokuuta 1875 pyöriäisöljyllä valeltu Webb laskeutui veteen kello 12.56 Englannissa Doverissa meriministeriön laiturilta. 21 tuntia ja 45 minuuttia myöhemmin hän nousi maihin kanaalin vastakkaisella rannalla Ranskassa Calais’ssa. Hänestä tuli näin ensimmäinen ihminen, joka ylitti Englannin kanaalin ilman apuvälineitä. Vuorovesivaihteluiden vuoksi uintimatkaa kertyi ennätyksen aikana liki 63 kilometriä.
Kuolema
Tulipunaiseen silkkiseen uimapukuun pukeutunut Webb sukelsi 2. heinäkuuta 1883 noin kello 16.25 Niagarajoen Whirlpool Rapids -koskeen sen keskellä olleesta veneestä tarkoituksenaan taittaa 1,6 kilometrin pituinen koski uimalla. Aluksi yritys vaikutti onnistuvan, mutta muutaman minuutin kuluttua kosken voimakkaat pyörteet imaisivat Webbin pinnan alle. Hänen ruhjoutunut ruumiinsa löydettiin neljän päivän kuluttua noin viiden kilometrin päästä joen alajuoksulta.
Jarawat
225px|thumb|Jarawoiden asuinalue (keltaisella) 1800-luvulla ja vuonna 2004. Jarawat (hindiksi जारवा) ovat yksi Andamaanien saariston alkuperäisheimoista. Jarawoita asuu Etelä-Andamaanin ja Keski-Andamaanin saarilla 200–300. Tämä negriittiheimo elää metsästämällä sikoja, liskoja, kalastamalla ja keräämällä siemeniä, marjoja ja hunajaa. Jarawat ovat paimentolaisheimo, joka elää 40–50 hengen ryhmissä. Jarawat ovat olleet hyvin eristäytynyt heimo, joka on vältellyt kontakteja muiden asukkaiden kanssa. Lokakuussa 1997 ryhmä jarawoita kuitenkin vieraili ensi kertaa läheisissä kylissä ja asuinalueilla. Tämä on käynnistänyt sarjan ongelmia, muun muassa tuhkarokkoepidemian.
Jarawoiden elinalue on ollut vaarassa 1970-luvulta lähtien, jolloin Andaman Trunk Road rakennettiin heidän läntisen asuinalueensa halki. Tie tuo alueelle metsureita ja salametsästäjiä, jotka varastavat heimon riistaa ja tartuttavat heihin kulkutauteja. Myös jarawa-naisten hyväksikäytöstä on raportoitu. Tien sulkemisesta on Intian korkeimman oikeuden päätös vuodelta 2002, mutta se on pysynyt edelleen käytössä. Yhdistyneiden kansakuntien rotusyrjinnän poistamista valvova komitea vaati maaliskuun 2007 raportissaan Intiaa sulkemaan tien.
Samantha Smith
Samantha Reed Smith (29. kesäkuuta 1972 – 25. elokuuta 1985) oli yhdysvaltalainen koulutyttö, joka tuli kuuluisaksi kirjoitettuaan kylmän sodan aikakaudella vuonna 1982 kirjeen Neuvostoliiton kommunistisen puolueen pääsihteerille Juri Andropoville. Hän tiedusteli Andropovilta tämän mielipidettä Yhdysvaltojen ja Neuvostoliiton välisistä rauhanmahdollisuuksista. Smith oli erityisen huolestunut ydinsodan uhasta. Andropov vastasi kirjeellä, jossa hän vakuutteli rauhantahtoisuuttaan ja kutsui Smithin vierailemaan Neuvostoliittoon.
Smith vastasi kutsuun ja matkusti 7. heinäkuuta 1983 vanhempiensa kanssa Neuvostoliittoon, missä he vierailivat Leningradissa ja Moskovassa sekä pioneerileirillä Mustanmeren rannikolla. Vierailu sai paljon huomiota molempien maiden tiedotusvälineissä. Andropovia itseään Smith ei tosin päässyt tapaamaan. Hän kirjoitti vierailustaan vuonna 1985 julkaistun kirjan Journey to the Soviet Union.
Neuvostoliiton-vierailun jälkeen Smith osallistui myös joulukuussa 1983 Japanissa pidettyyn lastenneuvoston kokoukseen. Vuonna 1985 hänet valittiin Robert Wagnerin rinnalle päänäyttelijäksi televisiosarjaan Lime Street. Sarja jäi kuitenkin lyhytikäiseksi, sillä elokuussa 1985 Smith sai surmansa lento-onnettomuudessa. thumb|150px|Samantha Smith neuvostoliittolaisessa viiden kopeekan postimerkissä vuodelta 1985.
Demokraattinen sosialistinen puolue
Demokraattinen sosialistinen puolue (, myöhemmin ) oli Japanissa vuosina 1960–1994 toiminut sosialistinen puolue.
Puolue perustettiin vuonna 1960, kun ryhmä maltillisia poliitikkoja erosi Japanin sosialistisesta puolueesta. DSP kannatti sosiaalidemokratiaa ja hyvinvointivaltion rakentamista, vastusti totalitarismia ja tuki Japanin ja Yhdysvaltain välistä liittoa. Puolueen perustajiin kuuluivat Nishio Suehiro (puheenjohtaja 1960–1967), Kasuga Ikkō (puheenjohtaja 1971–1977) ja Sasaki Ryōsaku (puheenjohtaja 1977–). Se oli sosialistisen internationaalin jäsen ja sai suuren osan kannatuksestaan Dōmei-ammattiyhdistysliikkeeltä.
Ikä
Ikä tarkoittaa jonkin asian syntymä-, valmistus- tai käynnistymishetkestä kulunutta aikaa tietyllä hetkellä, joskus myös koko olemassaolo- tai elinaikaa. Sillä voidaan viitata ainakin seuraaviin:
Krappikääpä
Krappikääpä (Erastia ochraceolateritia) on vanhoissa metsissä viihtyvä, Suomessa hyvin harvinainen kääpälaji. Se elää maapuissa ja kannoissa, isäntäpuinaan mänty ja kuusi.
Käävän yksivuotinen ja alustanmyötäinen itiöemä on yleensä melko pienialainen. Krappikäävän kokonaispaksuus on 1-3 mm ja se ohenee reunaa kohti. Tuore itiöemä on pehmeä ja kuivana se kovettuu ja kutistuu, vaikka pillit eivät painu. Reuna on tavallisesti häipyvä, joskus siinä on muutaman millimetrin leveä, vaaleankeltainen reunus, joka muuttuu kuivuessaan ruosteiseksi. Pillipinta on tuoreena purppuraan vivahtavan terrakotan- tai tiilenpunainen ja tummenee kolhiintuessaan, ikääntyessään ja kuivuessaan melkein mustaksi. Pyöreitä pillejä on 4-5 millimetrillä ja paksut väliseinät saavat ne näyttämään ahtailta. Pohjamalto on tiivis, kellanoranssi ja se erottuu varsinkin vanhalla, kuivahtaneella käävällä tummanpunaisista pilleistä, jotka ovat leikkauspinnalla vahakiiltoisia. Vertaa lajeihin: oranssikääpä, joka on paksumpi ja isopillisempi; punakarakääpä, joka kasvaa yleensä ruostekäävän päällä.
Omid Djalili
thumb|Omid Djalili (2010). Omid Djalili (s. 30. syyskuuta 1965 Lontoo, Englanti) on englantilainen stand up -koomikko, näyttelijä, tuottaja ja käsikirjoittaja. Hänet tunnetaan muun muassa kansallisuuksiin kohdistuvien stereotypioiden humoristisesta käsittelystä. Hänen televisio-ohjelmaansa The Omid Djalili Show, joka on yhdistelmä sketsejä ja stand up -komiikkaa, on esitetty myös Suomessa.
Yksityiselämä
Djalili syntyi Lontoon Chelseassa iranilaisille vanhemmilleen, ja on perheensä tavoin bahai. Hän kävi Holland Park Schoolia ja myöhemmin Ulsterin yliopistoa, joka sijaitsee Colerainessa Pohjois-Irlannissa. Hän opiskeli pääasiassa englantia ja teatteria.
Djalili on jalkapallofani ja kannattaa Chelseaa. Hän on naimisissa brittinäyttelijä Annabel Knightin kanssa, ja heillä on tytär ja kaksi poikaa.
Megrovo
Megrovo on järvi Luoteis-Venäjällä Pihkovan alueen Opotškan piirissä.
Maantietoa
Järvi on 2,1 kilometriä pitkä, 1,1 kilometriä leveä ja sen pinta-ala on 1,65 neliökilometriä eli 165 hehtaaria. Se sijaitsee noin 10 kilometriä Opotškan pohjoispuolella siellä olevalla suoalueella, jonka kautta Issajoki virtaa kohti pohjoista. Järvi on suoalueen suurin järvi, jonka luoteispuolella sijaitsee lopetettu turvetuotantoalue. Järven eteläpuolella sijaitsee pieni Priozjornyin asuin- ja tuotantoalue ja pohjoispuolella pieni Zahnovon kylä. Järvessä on metsäsaari, jonka pinta-ala on noin 0,5 hehtaaria.
Luontoarvoja
Järvi vaikuttaa ilmakuvan perusteella olevan vesikasvillisuuden valtaama suojärvi, johon olisi valunut ravinteita viereisestä turvetuotantoalueesta. Järvessä elää ainakin seuraavia kalalajeja: hauki, ahven, pasuri, pasuri, ruutana ja mutakala, sekä joitakin Rutilus-suvun kalalajeja.
Vesistösuhteita
Megrovo sijaitsee Issan valuma-alueella. Issa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen joko 16,3 tai 10 neliökilometriä. Järven suo-ojia on johdettu järveen. Järven laskuoja on Megrovka, joka yhtyy muutaman kilometrin päässä pohjoisessa Matjuškinossa Issajokeen.
Dasein
Dasein (, "tässä", "täällä", Sein, "oleminen"; "täällä-olo") on saksan kielen sana, jota eri filosofit ainakin G. W. F. Hegelistä lähtien ovat käyttäneet. Termi on kuitenkin tunnetuin Martin Heideggerin pääteoksessaan Oleminen ja aika kehittämänä käsitteenä, jonka voi katsoa tarkoittavan inhimillistä olemassaoloa. Dasein on olento, jonka olemassaolo on sille itselleen ongelma. Karl Jaspersin tapa käyttää termiä Dasein objektiivisuuden ja tieteen alueelle kuuluvasta olemassaolosta on vastakkainen Heideggerin käyttämälle käsitteelle.
Saksan kielen da-sein tarkoittaa nimenomaisesti täälläolemista, ja se on synonyymi olemassaololle, kuten lauseessa "olen tyytyväinen olemassaolooni" (ich bin mit meinem Dasein zufrieden). Heideggerin mukaan sitä ei kuitenkaan tule sekoittaa subjektiin, joka on jotain joka on objektiivisesti läsnä. Sen sijaan se on verrattavissa immanentistifilosofi Giovanni Gentilen aiempaan Subjekti-subjekti -erotteluun. Heidegger piti kiinni tästä erottelusta, joka seuraa Nietzschen subjektin kritiikkiä. Dasein, joka perustuu omaan ajallisuuteensa, valaisee ja tulkitsee ajassa olemisen merkitystä.
Heideggerin Dasein
Heidegger käytti käsitettä Dasein paljastamaan olemisen (Sein) ensisijaisen luonteen, jonka aiemmat filosofit olivat jättäneet vaille huomiota. Kuten Nietzsche, Heidegger kritisoi substanssin ajatusta, katsoen Daseinin olevan aina oleva, joka on jo maailmassa. Olemassaolon perustavin muoto ei ole subjektin tai objektiivisen olemassaolo, vaan "maailmassa-oleminen" (In-der-Welt-sein).
Heideggerin mukaan tavallinen kieli, loogiset järjestelmät ja uskomukset ovat hämärtäneet Daseinin luonteen siltä itseltään. Olevat ovat Dasein vaikka olisivatkin ontologisesti kiedottuja perinteeseen, joka hämärtää autenttisen valinnan(vapauden) elää tässä perinteessä ja siirtää sitä edelleen. Tässä tapauksessa Dasein silti valitsee autenttisesti perinteen kohdatessaan paradoksin perinteen sisällä, ja sen täytyy valita, hylkääkö se perinteen vai kokemuksen kohtaamastaan valinnanvapaudesta tai -pakosta.
Heidegger pyrki pitämään Daseinin määritelmän meille kaikille yhteisessä tilassa, "keskinkertaisessa jokapäiväisyydessä". Dasein ei ryntää olemassaoloon itsensä filosofisesta tutkiskelusta. Heidegger tarkoitti Daseinin käsitteeksi, joka toimisi astinlautana kysyttäessä mitä olemassa oleminen tarkoittaa. Kun Dasein tutkiskelee tätä, se mikä tuntuu (absurdisti) ontisessa mielessä kehältä, on ontologisessa mielessä rekursiivinen, koska se tuo välttämättä ajan huomion keskipisteeseen.
Teoksessaan Oleminen ja aika Heidegger katsoo, että Daseinin olemassaolon mahdollisuudet laajenevat positivististen tieteiden ja metafysiikan historian tavoittamien alueiden ulkopuolelle.
Karl Jaspersin Dasein ja Existenz
Karl Jaspersille termi Dasein merkitsi olemassaoloa sen kaikkein minimaalisimmassa merkityksessä, objektiivisuuden ja tieteen alueena, vastakohtana sille, mistä hän käytti termiä Existenz, autenttisen olemassaolon alue. Heidegger ja Jaspers käyttivät termejä siis päinvastaisessa merkityksessä, mikä aiheuttaa usein sekaannuksia.
Teoksessaan Philosophie (1932) Jaspers esitti näkemyksensä filosofian historiasta sekä tärkeimmät omat ajatuksensa. Hän esitti nykyaikaisesta tieteestä ja empirismistä lähtien, kuinka todellisuutta tutkiessamme kohtaamme rajoja, joita empiiriset (tai tieteelliset) menetelmät eivät yksinkertaisesti voi ylittää. Tällaisessa tilanteessa yksilö kohtaa valinnan: joko vajota epätoivoon ja luopumukseen, tai ottaa "uskon hyppy" kohti sellaista, mitä Jaspers kutsui transsendentaaliksi. Tämän hypyn tehdessään yksilö kohtaa oman rajattoman vapautensa, josta Jaspers käytti termiä Existenz, ja jossa yksilö voi vihdoinkin kokea autenttista olemassaoloa.
Mutta jos Existenz on subjektiivinen olotila, kuinka yksilö voi arvioida ja analysoida sitä? Jaspers ehdotti sosiaalisen kanssakäymisen tarjoavan ohjeita, jotka yksilö joko hyväksyy tai hylkää. Toisin sanoen, Existenz on yhteiskunnan arvoista johdettu tila. Jaspers kirjoittikin minän olevan "heijastus jonkun toisen autenttisesta minästä", hieman samaan tapaan kuin Sartre "peileistä" ("Helvetti on muut ihmiset"). Jos emme tiedä mitä muut ajattelevat ja odottavat meiltä, emme voi päättää, keitä olemme tai haluamme olla.
Jaspers esittää siksi näkemyksen, jonka mukaan kaikki ihmiset ovat riippuvaisia yhteiskunnasta määritellessään itsensä, vaikka määritelmässä päätyisikin hylkäämään yhteiskunnan arvot. Kukaan ei ole todella erossa yhteiskunnasta. Ääripäässä erakkokin määrittelee itsensä hylkäämällä yhteiskunnan kokonaan, mutta ei ole erakkoa ilman yhteiskuntaa josta erota. Seurauksena ihmiset tuntevat olevansa jatkuvasti konfliktissa: he haluavat määritellä itsensä vapaasti, mutta tämä vaatii kuitenkin yhteisön.
Barça Hockey Gel
Barça Hockey Gel on tunnetun jalkapallojoukkueen FC Barcelonan jääkiekkojaosto. Jääkiekkoa seurassa on alettu pelata vasta vuonna 1972. Joukkueen kotihallina toimii Pavello Pista de Gel. Seuran edustusjoukkue pelaa Espanjan pääsarjastasolla Superligassa. Seuran edustusjoukkueen ensimmäinen päävalmentaja vuonna 1972 oli suomalainen Juhani Wahlsten.
Joukkue kaudella 2021-2022
300x300px
Barça Hockey Gel Euroopassa
Ensimmäisen kerran joukkue osallistui Euroopassa Continental Cupiin kaudella 1997-1998. Tuolloin sen kaksi ottelua päättyivät tappioihin lukemin 11-2 ja 13-0. FC Barcelona pelasi Continental Cupissa myös kaudella 2002–2003, mutta jäi jo ensimmäisellä kierroksella lohkonsa viimeiseksi häviten kaikki kolme otteluaan maalierolla 9–27. Seuraavalla kaudella joukkue osallistui samaiseen turnaukseen jääden jälleen lohkonsa viimeiseksi, mutta tällä kertaa tuli jo yksi tasapeli. Maaliero oli 9–32.
Varhaiskasvatussuunnitelma
Varhaiskasvatussuunnitelma eli vasu on varhaiskasvatuksessa jokaiselle lapselle laadittava henkilökohtainen suunnitelma Suomessa. Vasuun kootaan tietoja esimerkiksi lapsen tavoista, vahvuuksista ja tavoitteista. Vasun tarkoitus on arvioida ja kehittää lapsen saamaa varhaiskasvatusta.
Vaikka kasvatushenkilöstö vastaa varhaiskasvatussuunnitelman laatimisesta, tulee myös vanhemmilla olla mahdollisuus vaikuttaa sen sisältöön ja osallistua sen arviointiin. Vanhempien ja lasten suorittama toiminnan arviointi on osa varhaiskasvatuksen jatkuvaa kehittämistä. Varhaiskasvatuksessa toteutetaan joskus erilaisia kyselyjä toiminnan arvioimiseksi ja kehittämiseksi.
Vanhemmat osallistuvat lapsensa varhaiskasvatussuunnitelman tekoon yhteistyössä kasvattajien kanssa ja suunnitelman toteutumista arvioidaan säännöllisesti. Varhaiskasvatussuunnitelman tavoitteena on lapsen yksilöllisyyden ja vanhempien näkemysten huomiointi.
Brown Sugar
Brown Sugar voi tarkoittaa ainakin seuraavia:
Kenneth Lowe
Kenneth Charles ”Kenny” Lowe (s. 6. lokakuuta 1980 Gary, Indiana) on yhdysvaltalainen kilpauransa päättänyt koripalloilija. Purduen yliopiston kasvatti Lowe pelasi heittävänä takamiehenä, ja hänet tunnettiin erinomaisena puolustajana. Lowe voitti suomalaisen Tampereen Pyrinnön joukkueessa Suomen mestaruuden kausina 2009–10 ja 2010–11, SM-pronssia kaudella 2008–09, Suomen (Liiga)cupin 2013 ja cup-hopeaa vuosina 2009 ja 2012.
Pelaajaura
Lowe on Suomen pääsarjan kaikkien aikojen tarkimpia vapaaheittäjiä. Kaudella 2005–2006 hän oli runkosarjan tarkin vapaaheittäjä (onnistumisprosentti 90,1). Lowe piti pääsarjatason vapaaheittotarkkuuden kaikkien aikojen ykköstilaa hallussaan, kunnes Jeb Ivey siirtyi tilaston ensimmäiseksi 29. tammikuuta 2012.
Tammikuussa 2009 Lowe palasi Suomeen ja Pyrintöön.
Syyskuussa 2010 Lowe teki Pyrinnön kanssa vuoden mittaisen jatkosopimuksen.
Lowe valittiin Korisliigan kuukauden pelaajaksi helmikuussa 2012. Lokakuussa 2012 hän rikkoi Korisliigassa 3 000 runkosarjapisteen rajan.
Elokuussa 2012 Lowe teki Pyrinnön kanssa vuoden mittaisen jatkosopimuksen, jolla hän aloitti jo kuudennen kauden Pyrinnössä.
Pelityyli
Tampereen Pyrinnön päävalmentaja Pieti Poikola kuvaili vuonna 2011 Lowea vahvaksi puolustuspelaajaksi, joka on tarkka puolimatkan hyppyheittojen heittäjä.
Lowen tasokas puolustuspelaaminen huomioitiin jo yliopistotasolla. Pyrinnön apuvalmentaja Ilpo Rantanen kommentoi vuonna 2010 Lowea parhaaksi valmentamakseen pallollisen pelaajan puolustajaksi. Kirjoittaja Hippo Taatila luonnehti vapaamuotoisesti Lowea Pyrinnön Joe Dumarsiksi, joka tunnettiin loistavana puolustajana.
Yksityiselämä
Yliopistossa Lowe opiskeli johtamista. Hänen perheeseensä kuuluvat isä Jeffrey Lowen ja äiti Rose Brownin lisäksi kaksi siskoa ja yksi veli.
Pragmaattinen sanktio
Pragmaattinen sanktio on roomalaisesta oikeudesta lainattu termi, jolla on Euroopan historiassa viitattu eräisiin keisarillisiin määräyksiin, jotka ovat koskeneet jotain yksittäistä asiaa ja ohittaneet normaalin lainsäädännön. Nimitystä on myöhemmin käytetty varsinkin eräissä maissa kruununperimysjärjestykseen monarkin määräyksellä tehdyistä muutoksista, joiden tarkoituksena on ollut mahdollistaa kruunun periytyminen tietylle jälkeläiselle.
Tunnettuja pragmaattisia sanktioita ovat olleet muun muassa seuraavat:
Daitya
Daityat (दैत्‍य) ovat hindulaisuudessa Ditin ja tietäjä Kashyapan lapsia. He olivat eräs jättiläisrotu, joka taisteli velipuoliaan, Devoja, vastaan, koska he olivat niille kateellisia.
Lucius Munatius Plancus
thumb|right|200px|Lucius Munatius Plancusta esittävä patsas [[Baselin kaupungissa, Sveitsissä.]] Lucius Munatius Plancus (n. 87 eaa. – 15 eaa.) oli roomalainen konsuli ja kensori ensimmäisellä vuosisadalla eaa. Hän toimi konsulina vuonna 42 eaa. yhdessä Marcus Aemilius Lepiduksen kanssa ja kensorina vuonna 22 eaa.
Plancuksen elämästä tiedetään hyvin vähän. Hän oli yksi Julius Caesarin upseereista Gallian sodassa ja Caesarin kansalaissodassa. Caesarin murhan jälkeen vuonna 44 eaa. Hän oli mukana Antoniuksen ja Octavianuksen välisessä sisällissodassa. Plancus tuki aluksi Antoniusta, mutta siirtyi sitten Octavianuksen puolelle. Sisällissodan päätyttyä keisariksi noussut Octavianus, joka otti nimen Augustus nimitti hänet kensoriksi yhdessä Aemilius Lepidus Paulluksen kanssa.
Plancus on yksi harvoista antiikin roomalaisista henkilöistä, joiden hautaholvi on löydetty ja säilynyt nykyaikaan saakka. Restauroitu Plancuksen mausoleumi sijaitsee korkealla kukkulalla Gaetan kaupungissa Italiassa.
August Holmström
August Wilhelm Holmström (2. lokakuuta 1829 Helsinki – 1903 Pietari) oli pietarinsuomalainen hopea- ja kultaseppä. Holmström oli 1845 lähtien jalokiviseppämestari Karl Heroldin oppipoikana Pietarissa, tuli kisälliksi 1850 sekä mestariksi vuonna 1857 perustaen heti oman sepänpajansa, joka teki töitä Fabergélle. Hän oli Fabergén johtava jalokiviseppämestari 46 vuotta.
Tunnetuimmat työt ovat keisarilliset pääsiäismunat Boveniitti ”Diamond Trellis” 1892 ja Asovan taistelu pääsiäismunan miniatyyrilaiva 1891 sekä keisarillisten regaalien (kruunu, valtikka, omena) pienoismallit, jotka olivat esillä Pariisin maailmannäyttelyssä 1900.
Hänen kuoltuaan vuonna 1903 hänen poikansa Albert Holmström jatkoi isänsä jalanjäljissä ja käytti samaa merkkiä "AH". Tytär Alina Holmström työskenteli Fabergélla korusuunnittelijana.
August Holmströmin tytär Fanny Florentina Holmström meni naimisiin 1887 kultaseppämestari Knut Oskar Pihlin kanssa ja heidän lapsistaan jalokiviseppämestari Oskar Woldemar Pihl sekä Fabergén korusuunnittelija Alma Pihl jatkoivat samalla alalla.
Birt–Hogg–Dubén oireyhtymä
Birt–Hogg–Dubén oireyhtymä on FLCN-geenin mutaatioiden aiheuttama sairaus. Siitä kärsiville kehittyy lukuisia hyvänlaatuisia ihokasvaimia. Myös keuhkoihin voi ilmaantua kystia. Tautiin liittyy lisäksi ilmarinnan vaara. Autosomissa dominantisti periytyvää oireistoa on raportoitu esiintyneen yli kuudessakymmenessä suvussa.
Sairaus kuvattiin alun perin vuonna 1977. Munuaiskarsinoomia on raportoitu esiintyneen sen yhteydessä.
Itiökasvit
pienoiskuva|oikea|500px|Yksinkertaistettu kladogrammi kasvikunnan evoluutiosta. Kladogrammissa itiökasveja ovat kaikki muut paitsi kahden viimeisen haaran [[paljassiemeniset (gymnosperms) ja kukkakasvit (flowering plants).]]
Itiökasvit ovat kasveja, joiden lisääntymisessä itiöillä on keskeinen merkitys. Itiökasveja ovat muut kuin siemenkasvien kaareen kuuluvat kasvit eli muun muassa sammalet, saniaiset ja levät.
Itiökasveilla ei ole kukkia, vaan niissä on itiöpesäkkeitä, joissa muodostuu paljon pienen pieniä itiöitä. Tuuli tai vesi kuljettavat itiöitä, joista uudet kasvit saavat alkunsa. Monien sammalten itiöpesäkkeet ovat varsien päissä, kun taas saniaisten itiöpesäkkeet ovat ruskeita läikkiä muistuttavina itiöpesäkeryhminä lehtien alapinnoilla.
K2rhym
K2rhym on tunisialainen rap-artisti. Hän muutti Saint-Denisiin, Ranskaan 15-vuotiaana ja ryhtyi sittemmin tuottamaan rap-musiikkia. K2rhym on työskennellyt muun muassa yhdessä Reda Talianin, Tunisianon, Willy Denzeyn ja Akilin kanssa.
Kristadelfialaiset
thumb|Kristadelfialaisten sali Bathissa. Kristadelfialaiset (Christadelphians, 'Kristuksen veljet ja sisaret') ovat kristinuskon suuntaus, joka hylkää kolminaisuusopin. Sen on perustanut tohtori John Thomas 1800-luvulla Yhdysvalloissa. Riippumattomien arvioiden mukaan kristadelfialaisia on ympäri maailman noin 50 000.
Jumalanpalvelus
Kristadelfialaiset kokoontuvat säännöllisesti leivän murtamisen seremoniaan muistellakseen Jeesuksen kuolemaa. He pitävät myös kotikokouksia ja tapaavat pienissä saleissa. Heidän jumalanpalveluksensa ovat yksinkertaisia ja pyrkivät jäljentämään ensimmäisen vuosisadan kristillisyyttä. Kristadelfialaisilla ei ole keskushallintoa, vaan jokainen seurakunta (ekklesia) on autonominen. Yhteisö on tuottanut noin tuhat eri julkaisua.
Yhteiskunnassa
Kristadelfialaisilla on pitkä historia aseistakieltäytyjinä.
The Wonder Years (Wonder Girlsin albumi)
The Wonder Years on Wonder Girls -yhtyeen debyyttialbumi, jonka on tuottanut Park Jin-young.
Tietoja albumista
The Wonder Years julkaistiin 13. syyskuuta 2007. Vaikka albumilla on uutta musiikkia yhtyeeltä, albumi sisältää myös kappaleita yhtyeen ensimmäiseltä singleltä, "The Wonder Begins". Kappaleet ovat "Irony", "Bad Boy" ja "미안한 마음" (It's Not Love). Koska ensimmäisellä singlealbumilla oli mukana Hyuna, joka oli lähtenyt yhtyeestä singlejulkaisun jälkeen, kappaleiden rap-osuudet piti räpätä uudelleen, jonka teki yhtyeen nykyinen räppäri, Yubin.
Singlet
"Tell Me" oli ensimmäinen single, joka julkaistiin albumilta. Kappaleen debyyttiesiintyminen oli MBC:n Music Core -ohjelmassa 7. syyskuuta 2007. "Tell Me"-kappaleesta tuli Wonder Girls:n No. 1 hitti, joka teki yhtyeestä idoliyhtyeen. Mutta koska Yubin liittyi niin myöhään yhtyeeseen, hänen räppäämistään ei ollut "Tell Me"n albumiversiossa.
Ozjornyi
Ozjornyi on kaupunkimainen taajama ja suljettu alue Tverin alueen pohjoisosassa Venäjällä. Se sijaitsee lähellä Moskovan ja Pietarin välistä M 10-valtatietä 180 kilometriä Tveristä luoteeseen. Suljettuun alueeseen kuuluu myös osia viereisestä Novgorodin alueesta. Vuonna 2010 taajamassa asui 10 882 henkeä.
Vapaudenriisto
Vapaudenriisto on rikos, jossa rikoksentekijä estää uhriaan liikkumasta vapaasti esimerkiksi riistämällä toiselta liikkumisvapauden tai eristämällä toisen tämän ympäristöstä. Suomen rikoslain mukaan siitä voidaan tuomita sakkoa tai enintään kaksi vuotta vankeutta.
Törkeäksi vapaudenriistoksi on määritelty tapaukset, joissa vapaudenriiston kesto on yli kolme vuorokautta tai joissa käytetään vakavaa väkivaltaa tai uhataan sillä tai aiheutetaan vakavaa vaaraa uhrin hengelle tai terveydelle. Törkeään tekomuotoon kuuluu, että rikosta myös kokonaisuutena arvostellen pidetään törkeänä. Törkeästä vapaudenriistosta rangaistuksena on käytännössä aina vankeusrangaistus. Seuraamuksesta ja tunnusmerkistöstä vapaudenriiston ja törkeän vapaudenriiston osalta säädetään rikoslain 25 luvussa, jonka 2 §:n mukaan rikoksen törkeästä tekomuodosta on tuomittava vähintään neljä kuukautta ja enintään neljä vuotta vankeutta.
Vapaudenriisto oli säädetty rangaistavaksi jo tsaarinaikaisessa rikoslaissa vuonna 1889 ja sen sisältö oli hyvin samantapainen kuin nykyisin. Ennen vuoden 1995 uudistusta kyseisen rikoksen nimike oli “laiton vangitseminen”.
Yleistä
Vapaudenriisto täyttyy esimerkiksi, kun henkilön liikkumisvapaus riistetään oikeudettomasti esimerkiksi sitomalla taikka sulkemalla uhri sisätiloihin esimerkiksi lukitsemalla tai uhkailemalla. Se voi täyttyä myös, jos uhrin ainoaksi ulospääsyksi jää erittäin vaarallinen reitti, kuten parveke. Myös esimerkiksi viemällä pyörätuolin liikuntarajoitteiselta henkilöltä tai veneen autiolla saarella oleskelevalta henkilöltä voi syyllistyä vapaudenriistoon. Vapaudenriisto voi tapahtua myös eristämällä henkilö tämän normaalista elinympäristöstään, kuten kuljettamalla henkilö vastentahtoisesti hänelle tuntemattomaan paikkaan.
Vapaudenriiston rangaistavuus edellyttää, että teko on oikeudeton. Tuomioistuimen määräämä vankeusrangaistus tai lainmukaiset viranomaisten suorittamat liikkumisvapautta rajoittavat pakkotoimet eivät luonnollisesti ole rikosoikeudellisesti rangaistavaa vapaudenriistoa. Sen sijaan lapsen kasvatuksen yhteydessä tätä seikkaa pidetään monesti tulkinnanvaraisena: lapsen kasvattajilla katsotaan olevan tietyt oikeudet rajoittaa lapsen liikkumisvapautta kohtuullisissa määrin, kuten oikeus kieltää lapsen liikkuminen ulkona öisin sekä lupa käyttää kohtuullisissa rajoissa kotiarestia kasvatuskeinonaan, kunhan lapsi pystyy liikkumaan kodin sisätiloissa. Liikkumisvapauden riiston täyttyminen edellyttää, että vapaus on riistetty riittävän perinpohjaisesti: mikäli henkilöä ei päästetä sisään tiettyyn paikkaan tai häntä pakotetaan käyttämään eri kulkureittiä kuin mitä hän haluaisi, kyse ei ole vapaudenriistosta.
Rikoslain 25 luvun 6 § tosin määrittelee rangaistavaksi myös tuottamuksellisen vapaudenriiston, jolloin rikos on käytännössä tapahtunut huolimattomuudesta ja siihen voi syyllistyä tyypillisesti tahattomasti, ilman rikollista tahtoa eli huolimattomuudesta. Tällaiseen rikokseen voi syyllistyä yleisimmin huolimattomasti toimiva poliisiviranomainen vaikka jatkamalla kiinniottoa tai pidättämistä lain salliman enimmäisajan ylittäen esittämättä pidätettyä vangittavaksi tai päästämättä tätä lain salliman enimmäisajan jälkeen vapaaksi. 6 § säädetään nimenomaisesti mm. "...joka oikeudettomasti, pitäen sitä oikeutenaan, riistää toiselta vapauden, jollei teko huomioon ottaen sen aiheuttama haitta tai vahinko ole vähäinen." Tuottamuksellisesta vapaudenriistosta voidaan lain mukaan tuomita sakkoon tai enintään 6 kuukaudeksi vankeuteen.
Vapaudenriisto on virallisen syytteen alainen rikos, paitsi jos kyseessä on tuottamuksellinen vapaudenriisto.
Vapaudenriisto Suomen lainsäädännössä
Suomessa tapahtuu vuosittain yli 200 vapaudenriistoa. Vuonna 2008 vapaudenriistoja tuli poliisin tietoon 259, minkä lisäksi poliisi kirjasi 34 vakavaa vapaudenriistoa. Vapaudenriistojen määrässä ei ole tapahtunut 2000-luvulla suurta muutosta. Lapsiin kohdistuvat vapaudenriistot ovat Suomessa harvinaisia.
Chawanmushi
280px|right|thumb|Chawanmushi [[Kioto-tyylisessä ravintolassa Honolulussa, Havaijilla]] Chawanmushi (茶碗蒸し, Chawanmushi, kirjaimellisesti "teekuppihöyry" tai "höyrytetty teekulhossa") on Japanista peräisin oleva kananmunaruoka, jossa käytetään neidonhiuspuun siemeniä. Kastike sisältää kananmunasekoituksen, joka on maustettu soijakastikkeella, dashilla ja mirinillä.
Chawanmushin voi syödä kylmänä tai kuumana. Kun siihen lisätään udonia, sitä kutsutaan odamaki mushiksi tai odamaki udoniksi. Toisin kuin monet muut perinteiset japanilaiset ruoat, Chawanmushi syödään lusikalla.
Väliaivot
200px|thumb|Diencephalon (punaisella). 3D-[[GIF-animaatio.]] Väliaivot ovat yksi aivojen ja aivorungon osa. Ne ovat isoaivojen peitossa. Talamuksen avulla ne kytkevät aistinelimistä aksoneita pitkin tulleita impulsseja oikeille aivokuoren aistinalueille, hajurataa lukuun ottamatta. Väliaivojen pohjaan kuuluu myös hypotalamus, joka ohjaa muun muassa aivolisäkkeen toimintaa, unta, nälkää, janoa, lämmönsäätelyä ja hormonaalista säätelyä. Väliaivojen yläosaan puolestaan liittyy käpylisäke eli käpyrauhanen.
Priargunskin piiri
Priargunskin piiri sijaitsee Taka-Baikalian kaakkoisosassa. Lounaassa se rajoittuu Krasnokamenskin, luoteessa Aleksandrovski Zavodin ja pohjoisessa Kalgan piireihin. Idässä Argun-joki erottaa sen Kiinasta.
Piiriin kuuluvat Priargunskin ja Klitškan kaupunkimaiset taajamat sekä 11 maalaiskuntaa: Byrka, Dosatui, Duroi, Molodjožnyi, Novotsuruhantui, Pogadajevo, Pogranitšnyi, Starotsuruhantui, Uruljungui, Ust-Tasurkai ja Zorgol. Hallinnollinen keskus on Priargunsk. Asutuskeskuksia on yhteensä 22.
Asukkaista suurin osa on venäläisiä. Lisäksi on burjaatteja, ukrainalaisia ja tataareja.